
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της 8173/Β.444/11.3.1998 (ΦΕΚ Β. 288) 
απόφασης του Υπουργού Εθνικής Οικονομίας για 
το Ημερήσιο Δελτίο Τιμών του Χρηματιστηρίου 

Αξιών Αθηνών. 

Τροποποίηση της 2063/Β.69/19.1.1999 (ΦΕΚ 79 Β/ 
8.2.1999) απόφασης του Υπουργού Εθνικής Οικο¬ 
νομίας για τη λειτουργία της Παράλληλης Αγοράς 
στο Χρηματιστήριο Αξιών Αθηνών Α.Ε. 


ΑΠΟΦΑΣΕΙ Σ 

Αριθ. 41117 Β. 2094 ( 1 ) 

Τροποποίηση της 8173/Β.444/11.3.1998 (ΦΕΚ Β. 288) 
απόφασης του Υπουργού Εθνικής Οικονομίας για το 
Ημερήσιο Δελτίο Τιμών του Χρηματιστηρίου Αξιών 
Αθηνών. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) Του άρθρου 28 του Ν. 1806/1998 «Τροποποίηση της 
νομοθεσίας για τα Χρηματιστήρια Αξιών» (ΦΕΚ Α 207) 
όπως τροποποιήθηκε με την παρ.6 του άρθρου 8 του Ν. 
2396/96 (ΦΕΚ Α 73). 

β) Των άρθρων 53 έως και 60 του Ν. 2533/1997 «Χρημα¬ 
τιστηριακή Αγορά Παραγώγων και άλλες διατάξεις» 
(ΦΕΚ. Α’228). 

γ) Του άρθρου 29Ατου Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ Α137), το οποίο προστέθηκε με 
το άρθρο 27 του Ν. 2081/92 (ΦΕΚ Α 152). 

2. Την απόφαση τουΥπουργού Εθνικής Οικονομίας με 
αριθμό 8173/Β.444/11.3.1998 (ΦΕΚ Β. 288). 

3. Την από 23.11.1999 Εισήγηση της Επιτροπής Κεφα- 
λαιαγοράς( Συνεδρίαση 10/176της Επιτροπής). 

4. Την από 18.11.1999 εισήγηση του Δ. Σ. του Χρηματι¬ 
στηρίου Αξιών Αθηνών (Συνεδριάσεις 7.10.99 και 5.11.99 
του Δ.Σ. του Χ.Α.Α). 

5. Το γεγονός ότι από την απόφαση αυτή δεν προκαλεί- 


ται δαπάνη σε βάρος του Κρατικού Προϋπολογισμού, 
αποφασίζουμε: 

Τροποποιούμε την απόφαση του Υπουργού Εθνικής Οι¬ 
κονομίας με αριθμό 8173/Β.444/11.3.1998 για το Ημερή¬ 
σιο Δελτίο Τιμών του Χρηματιστηρίου Αξιών Αθηνών ως 
ακολούθως: 

1. Το εδάφιο στ) της παραγράφου 1 του Κεφαλαίου Α με 
τίτλο «Στοιχεία που καταχωρούνται» αντικαθίσταται ως 
ακολούθως: 

«Η μέση σταθμισμένη τιμή ανά ημέρα, η οποία υπολογί¬ 
ζεται ως το πηλίκο της αξίας συναλλαγών προς τα τεμά¬ 
χια συναλλαγών για κάθε συγκεκριμένη μετοχή κατά τη 
διάρκεια της ημέρας. Χειροκίνητες συναλλαγές που διε- 
νεργούνται με τις μεθόδους 3 έως και 7 της υπ’ αριθμ. 
18/15.1.1999 απόφασης του Δ. Σ. του Χ.Α.Α. όπως αυτή 
ισχύει δεν θα λαμβάνονται υπόψη για τον υπολογισμό της 
μέσης σταθμισμένης τιμής ανά ημέρα». 

2. Το εδάφιο ζ) της παραγράφου 1 του Κεφαλαίου Α 
αντικαθίσταται ως ακολούθως: 

«Η τιμή ανοίγματος όπως διαμορφώνεται για κάθε συ¬ 
γκεκριμένη μετοχή με το τέλος της προσυνεδριακής πε¬ 
ριόδου. Αν για μία μετοχή δεν διαμορφωθεί τιμή ανοίγμα¬ 
τος κατά τη διάρκεια της προσυνεδριακής περιόδου, τό¬ 
τε τιμή ανοίγματος θεωρείται η τιμή εκκίνησης». 

3. Προστίθεται εδάφιο η στη παράγραφο 1 του Κεφα¬ 
λαίου Α ως εξής: 

«η) Η κατηγορία διαπραγμάτευσης (Βασική = Α και 
Στιγμιαία = Β: χαμηλής ρευστότητας ή Γ: υπό επιτήρηση) 
στην οποία ανήκει η μετοχή». 

4. Στην παράγραφο 2α του Κεφαλαίου Α καταργείται το 
εδάφιο γγ) και το εδάφιο δδ) αντικαθίσταται ως ακολού¬ 
θως: 

«Η διακύμανση των τιμών τοις μετρητοίς (κατώτερη - 
ανώτερη - τελευταία) των εντός κύκλου συναλλαγών, 
όπως δίνονται από το Ηλεκτρονικό Σύστημα Συναλλαγών. 
Εάν για μία μετοχή δεν έχει γίνει συναλλαγή κατά τη διάρ¬ 
κεια της συνεδρίασης, δεν δημοσιεύονται οι παραπάνω 
τιμές στο Η.Δ.Τ. 

5. Το τελευταίο εδάφιο της παραγράφου 2α του Κεφα¬ 
λαίου Α αντικαθίσταται ως ακολούθως: 

«Εάν η μετοχή ανήκει στην κατηγορία διαπραγμάτευ¬ 
σης Α (βασική), ως τιμή κλεισίματος νοείται ο σταθμισμέ¬ 
νος μέσος όρος των τιμών ως προς τα τεμάχια συναλλα- 

γών που πραγματοποιήθηκαν τα τελευταία τριάντα 
(30')λεπτά της ώρας πριν από τη λήξη της συνεδρίασης. 
Εάν δεν υπάρχουν πράξεις στο τελευταίο 30λεπτο, ο χρό¬ 
νος υπολογισμού διπλασιάζεται. Εάν και στα τελευταία 60 
λεπτά της συνεδρίασης δεν υπάρχουν πράξεις λαμβάνε- 
ται ως χρονική περίοδος υπολογισμού όλη η διάρκεια της 
συνεδρίασης. Εάν δεν έχουν πραγματοποιηθεί πράξεις 
καθ’ όλη τη διάρκεια της συνεδρίασης, τότε τιμή κλεισί¬ 
ματος νοείται η τιμή εκκίνησης της μετοχής. 

Εάν η μετοχή ανήκει στην κατηγορία Β ή Γ (στιγμιαία), 
ως τιμή κλεισίματος νοείται η τιμή της τελευταίας δημο¬ 
πρασίας (οαΙΙ βυοίίοη). Εφόσον δεν πραγματοποιήθηκαν 
πράξεις καθ'όλη τη διάρκεια της συνεδρίασης τότε ως τι¬ 
μή κλεισίματος νοείται η τιμή εκκίνησης». 

6. Το εδάφιο ββ) της παραγράφου 2γ του Κεφαλαίου Α 
τροποποιείται ως ακολούθως: 

«Η τιμή της μετοχής στην οποία έγινε η συναλλαγή» 

7. Η παράγραφος 3α του Κεφαλαίου Α τροποποιείται ως 
ακολούθως: 

«3α) Για τις εισηγμένες στο Χρηματιστήριο Αξιών Αθη¬ 
νών ομολογίες, τα εισηγμένα ομόλογα και τα εθνικά δά¬ 
νεια σε συνάλλαγμα που δεν αποτελούν αντικείμενο δια¬ 
πραγμάτευσης στο Ηλεκτρονικό Σύστημα Διαπραγμά¬ 
τευσης της Αγοράς Αξιών Σταθερού Εισοδήματος, στο 
εξής Σύστημα της ΑΑΣΕ, αναγράφονται τα εξής στοιχεία: 

αα) Η ονομαστική αξία. 

ββ) Η ημερομηνία έκδοσης τους, η διάρκεια τους σε 
έτη. 

γγ) Το σημερινό επιτόκιο. 

δδ) Ο όγκος των συναλλαγών σε τεμάχια της προηγού¬ 
μενης ημέρας. 

εε) Η τιμή και ημερομηνία της τελευταίας εκφώνησης.» 

8. Η παράγραφος 4α του Κεφαλαίου Α τροποποιείται ως 
ακολούθως: 

«4.α) Γ ια τα ομόλογα βραχυχρόνιας διάρκειας ΕΤΒΑ, 
ΚΤΗΜΑΤΙΚΗΣ, ΕΤΕΒΑ, ΤΡΑΠΕΖΑΣ ΕΠΕΝΔΥΣΕΩΝ, ΕΣΤΕ, 
και άλλων (πρώην Υποθηκών) που δεν αποτελούν αντικεί¬ 
μενο διαπραγμάτευσης στο Σύστημα της ΑΑΣΕ αναγρά¬ 
φονται τα εξής στοιχεία: 

α.α.) Το αρχικό και το σημερινό επιτόκιο, η ονομαστική 
αξία και ο αριθμός εισηγμένων ομολογιών. 

β. β.) Ο ετήσιος τόκος. 

γ.γ.) Η ημερομηνία έκδοσης, η διάρκειά τους σε έτη και 
η μονάδα διαπραγμάτευσης. 

δ. δ.) Ο όγκος των συναλλαγών σε τεμάχια. 

ε. ε) Η τιμή της τελευταίας εκφώνησης.» 

9. Το κεφάλαιο Δ αντικαθίσταται ως ακολούθως: 

ι< Η διάταξη και η μορφή των τμημάτων του Η.Δ.Τ. και 
των υποδιαιρέσεών τους, οι συντμήσεις των καταχωρή- 
σεων καθώς και κάθε πρόσθετη πληροφορία που θα δη¬ 
μοσιεύεται, ορίζονται με απόφαση του διοικητικού συμ¬ 
βουλίου του Χρηματιστηρίου Αξιών Αθηνών». 

10. Σε όλο το κείμενο της Υπουργικής Απόφασης ο όρος 
«ΑΣΗΣ» ανπκαθίσταται με τον όρο «Ηλεκτρονικό Σύστη¬ 
μα Συναλλαγών». 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 26 Νοεμβρίου 1999 

Ο ΥΠΟΥΡΓΟΣ 

ΠΑΝΝΟΣ ΠΑΠΑΝΤΩΝΙΟΥ 


Αριθ.·41118Β. 2095 (2) 

Τροποποίηση της 2063/Β.69/19.1.1999 (ΦΕΚ 79 Β/ 
8.2.1999) απόφασης του Υπουργού Εθνικής Οικονο¬ 
μίας για τη λειτουργία της Παράλληλης Αγοράς στο 
Χρηματιστήριο Αξιών Αθηνών Α.Ε. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Το άρθρο 32 του Ν. 1806/88 «Τροποποίηση της νομο¬ 
θεσίας για τα Χρηματιστηρίων Αξιών και άλλες διατάξεις». 

2. Το Π.Δ. 489/26.9.1989 περί «Λειτουργίας Παράλλη¬ 
λης Αγοράς στο Χρηματιστήριο Αξιών Αθηνών». 

3. Την Υπουργική Απόφαση με Α.Π. 2063/Β.69/ 
19.1.1999 (ΦΕΚ. 79Β/8.2.1999) για τη «Λειτουργία της Πα¬ 
ράλληλης Αγοράς στο Χρηματιστήριο Αξιών Α.Ε.». 

4. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα» όπως προστέθηκε με το άρθρο 27 
του Ν. 2081/92 (ΦΕΚ. 152 Α/10.9.1992). 

5. Την γνώμη του Διοικητικού Συμβουλίου του Χρηματι¬ 
στηρίου Αξιών Αθηνών (Συνεδρίαση της 20ης Σεπτεμβρί¬ 
ου 1999). 

6. Την από 9.11.1999 γνώμη του Διοικητικού Συμβουλί¬ 
ου της Επιτροπής Κεφαλαιαγοράς (Συνεδρίαση 11/175). 

7. Την γνώμη του Διοικητικού Συμβουλίου του Χρηματι¬ 
στηρίου Αξιών Αθηνών (Συνεδρίαση της 18.11.1999 Θέμα 
8ο). 

8. Την από 23.11.1999 γνώμη του Διοικητικού Συμβου¬ 
λίου της Επιτροπής Κεφαλαιαγοράς. (Συνεδρίαση 9/176). 

9. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

1. Τροποποιούμε το πρώτο εδάφιο της παραγράφου 5 
του κεφαλαίου Ατης υπ’ αριθμ.2063/8.69/19.1.1999 (ΦΕΚ 
79 Β/8.2.1999) απόφασής μας ως ακολούθως: 

«5. Η εταιρία της οποίας οι μετοχές δεν έχουν εισαχθεί 
στην Παράλληλη Αγορά του Χρηματιστηρίου Αξιών Αθη¬ 
νών ή σε Χρηματιστήριο άλλου κράτους μέλους της Ευ¬ 
ρωπαϊκής Ένωσης και υποβάλλει αίτηση εισαγωγής στην 
Παράλληλη Αγορά υποχρεούται να διαθέσει σε δημόσια 
εγγραφή, ύστερα από αύξηση του μετοχικού κεφαλαίου 
της, μετοχές που αντιπροσωπεύουν τουλάχιστον το 25% 
του ποσού που προκύπτει από το άθροισμα του μετοχι¬ 
κού κεφαλαίου της και του τυχόν μέρους της αύξησης 
που δεν διατίθεται σε δημόσια εγγραφή.» 

Η ανωτέρω τροποποίηση δεν καταλαμβάνει τις αιτήσεις 
για εισαγωγή μετοχών στην Παράλληλη Αγορά του Χρη¬ 
ματιστηρίου Αξιών Αθηνώνπου έχουν κατατεθεί μέχρι την 
ημερομηνία δημοσίευσης της παρούσας. 

2. Στην παράγραφο 8 του Κεφαλαίου Α της υπ’ αριθμ. 
2063/Β.69/19.1.1999 απόφασής μας προσθέτουμε τρίτο 
και τέταρτο εδάφιο ως εξής: 

«Στις περιπτώσεις που εφαρμόζεται διαδικασία βιβλίου 
προσφορών η τιμή διάθεσης καθορίζεται από τον ανάδο- 
χο, σύμφωνα με τα οριζόμενα στην παράγραφο 2 του άρ¬ 
θρου 4 του Π.Δ. 348/85. Η περίπτωση γγ) της παραγρά¬ 
φου 5 του Κεφαλαίου Ατης παρούσας δεν ισχύει, εφόσον 
κατά την δημόσια εγγραφή εφαρμόζεται διαδικασία βι¬ 
βλίου προσφορών.» 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 26 Νοεμβρίου 1999 

Ο ΥΠΟΥΡΓΟΣ 

ΠΑΝΝΟΣ ΠΑΠΑΝΤΩΝΙΟΥ 

